b'\n_START_ARTICLE_\nAshley Bensonov\xc3\xa1\n_START_SECTION_\nDetstvo\n_START_PARAGRAPH_\nAshley Victoria Bensonov\xc3\xa1 sa narodila a vyrastala v Anaheim Hills v Kalifornii. Je dc\xc3\xa9rou Shannon (rod. Harte) a Jeffa Bensona. M\xc3\xa1 star\xc5\xa1iu sestru Shaylene.\xc2\xa0V \xc5\xa1tyroch rokoch za\xc4\x8dala tancova\xc5\xa5 balet, d\xc5\xbeez a hip-hop. Tie\xc5\xbe m\xc3\xa1 rada spev a objavila sa vo viacer\xc3\xbdch muzik\xc3\xa1loch.\n_START_SECTION_\n1999 \xe2\x80\x93 2008: Za\xc4\x8diatky kari\xc3\xa9ry a Days of Our Lives\n_START_PARAGRAPH_\nV roku 1999 od\xc5\xa1tartovala svoju hereck\xc3\xba kari\xc3\xa9ru. Za\xc4\x8dala pracova\xc5\xa5 a objavila sa v nieko\xc4\xbek\xc3\xbdch reklam\xc3\xa1ch, ale r\xc3\xbdchlo pre\xc5\xa1la k filmov\xc3\xa9mu a telev\xc3\xadznemu herectvu. V roku 2004 podp\xc3\xadsala trojro\xc4\x8dn\xc3\xba zmluvu s telenovelou Days of Our Lives a od 12. novembra 2004 do 2. m\xc3\xa1ja 2007 v tomto seri\xc3\xa1li stv\xc3\xa1r\xc5\x88ovala Abigail "Abby" Deveraux._NEWLINE_V roku 2008 si zahrala v seri\xc3\xa1li Hrozba z temnoty. Okrem toho si zahrala vo filmoch Dnes 13, zajtra 30 (2004), Superko\xc4\x8dky v akcii (2007) a Spr\xc3\xa1vna p\xc3\xa4\xc5\xa5ka (2008).\n_START_SECTION_\n2009 \xe2\x80\x93 s\xc3\xba\xc4\x8dasnos\xc5\xa5: Eastwick a Roztomil\xc3\xa9 mrchy\n_START_PARAGRAPH_\nV roku 2009 hrala v seri\xc3\xa1li stanice ABC, Eastwick. \xc5\xa0ou bola zalo\xc5\xbeen\xc3\xa1 na rom\xc3\xa1ne Johna Updike s n\xc3\xa1zvom The Witches of Eastwick a rovnomennej filmovej adapt\xc3\xa1cie z roku 1987. Jej postava, Mia, bola dospievaj\xc3\xbaca dc\xc3\xa9ra Roxie Torcoletti (Rebecca Romijn). Seri\xc3\xa1l mal len 13 epiz\xc3\xb3d, preto\xc5\xbee ABC ho zru\xc5\xa1ila kv\xc3\xb4li slab\xc3\xa9mu hodnoteniu._NEWLINE_V decembri bola Ashley obsaden\xc3\xa1 do seri\xc3\xa1lu stanice ABC, Roztomil\xc3\xa9 mrchy (Pretty Little Liars), ktor\xc3\xbd je zalo\xc5\xbeen\xc3\xbd na rovnomennom rom\xc3\xa1ne od Sary Shepardovej. Ashley tu stv\xc3\xa1r\xc5\x88uje Hannu Marinov\xc3\xba, dospievaj\xc3\xbacu babu, ktor\xc3\xa1 po smrti svojej kamar\xc3\xa1tky Alison (Sasha Pieterse), zaujala miesto jednej z najob\xc4\xbe\xc3\xbabenej\xc5\xa1\xc3\xadch diev\xc4\x8dat na Rosewoodskej strednej. Pred Alisoninou smr\xc5\xa5ou Hanna trpela bul\xc3\xadmiou a posmievali sa jej, kv\xc3\xb4li nadv\xc3\xa1he. Jej rodi\xc4\x8dia sa rozviedli a \xc5\xbeije so svojou matkou. Premi\xc3\xa9ru tohto seri\xc3\xa1lu sledovalo 2,47 mili\xc3\xb3nov div\xc3\xa1kov a Ashey bola za svoj v\xc3\xbdkon pochv\xc3\xa1len\xc3\xa1 kritikmi. V roku 2010 si Ashley zahrala vo filme Duch minul\xc3\xbdch Vianoc (Christmas Cupid) po boku Christiny Milian a Chada Michaela Murraya, ktor\xc3\xbd bol tie\xc5\xbe odvysielan\xc3\xbd na stanici ABC Family._NEWLINE_V janu\xc3\xa1ri 2012 bola Ashley obsaden\xc3\xa1 do filmu Spring Breakers, po tom, \xc4\x8do\xc2\xa0Emma Roberts\xc2\xa0odmietla t\xc3\xbato rolu. Film sa zameriava na \xc5\xa1tyri vysoko\xc5\xa1kol\xc3\xa1\xc4\x8dky, ktor\xc3\xa9 boli zatknut\xc3\xa9 a predajca zbran\xc3\xad a drog ich vyslobodil z v\xc3\xa4zenia, a poslal ich robi\xc5\xa5 \xc5\xa1pinav\xc3\xba pr\xc3\xa1cu na jarn\xc3\xbdch pr\xc3\xa1zdnin\xc3\xa1ch. Film bol vydan\xc3\xbd v marci 2013, v ktorom si zahrala po boku Seleny Gomez, Vanessy Hudgens, a\xc2\xa0Jamesa Franca._NEWLINE_V janu\xc3\xa1ri 2013 si zahrala v sitkome Ako som spoznal va\xc5\xa1u mamu (How I Met Your Mother). Dostala rolu Carly Whittakerovej, ktor\xc3\xa1 je nevlastn\xc3\xa1 sestra Barneyho Stinsonsa a chod\xc3\xad s Tedom Mosbym.'